hotchpotch/miracl-hf-unified huggingface dataset:
Aitolahden seurakunta
Aitolahden seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään.
Aitolahden seurakunnan alueeseen kuuluivat Aitolahden lisäksi Atalan, Tasanteen, Sorilan ja Olkahisten kaupunginosat. Aitolahden seurakuntaan kuului vuoden 2013 alussa 7 017 jäsentä.
Aitolahden seurakunnan viimeisenä kirkkoherrana toimi Juha Vuorio, joka jatkaa 2014 alkaen Messukylän seurakunnan kirkkoherrana.
Aitolahden seurakunta itsenäistyi Messukylän seurakunnasta 1924. Ensimmäinen kirkkoherra oli Lauri Sandelin. Jumalanpalvelukset pidettiin ennen oman kirkon valmistumista Sorilan koululla.
Aitolahti liitettiin Tampereeseen 1966 ja samalla seurakunnasta tuli osa Tampereen seurakuntayhtymää. Seurakunta lakkautettiin 7. tammikuuta 2014 ja samalla perustettiin uusi Tampereen Messukylän seurakunta, joka koostuu aiemmista Aitolahden, Messukylän ja Teiskon seurakunnista.
Suojamuuri-nimellä kulkeva kirkko vihittiin käyttöön syyskuussa 2001. Kirkon osoite on Jenseninkatu 4, 33610 Tampere.
Kirkossa on 200 kiinteää istumapaikkaa. Irtotuoleja saa kirkkosaliin lisää 150 kappaletta. Aulatilaan voidaan lisäksi tarvittaessa laittaa 70 istumapaikkaa.
Kirkkoon pääsee vaivatta pyörätuolilla.
Kirkon on suunnitellut arkkitehtitoimisto KSOY – Erkki Karvala, Markku Koskinen ja Juha Röysä. Sisustussuunnittelu on Taina Väisäsen käsialaa. Kirkko on rakennettu arkkitehti Pentti Turusen vuonna 1980 suunnitteleman punatiilisen seurakuntatalon yhteyteen.
Aitolahden vanha kirkko sijaitsee luonnonkauniilla paikalla ja on suosittu toimituskirkko. Kirkon osoite on Aitoniementie 268, 33680 Tampere. Kirkkoon mahtuu 250 henkeä.
Keskiaikaista kirkkoa muistuttava kirkko on muurattu kivestä vuosina 1927–1928. Kirkon suunnitteli arkkitehti Birger Federley. Tyylillisesti kirkko edustaa 1910–1920 -lukujen historismia.
Atalan seurakuntakodin osoite on Pulkkakatu 6, 33580 Tampere. Seurakuntakodin saliin mahtuu 70 henkeä. Arkkitehti Jouko Seppäsen suunnittelema seurakuntakoti vihittiin käyttöön syyskuussa 1989.
Krrish
Krrish on Rakesh Roshanin ohjaama ja tuottama intialainen hindinkielinen tieteiselokuva vuodelta 2006. Se on jatko-osa menestyselokuvalle "Koi… Mil Gaya", joka ilmestyi vuonna 2003. Elokuva sai enimmäkseen positiivisia arvosteluja ja oli vuoden toiseksi eniten tuottanut Bollywood-elokuva, "Dhoom 2":n jälkeen.
Elokuvan soundtrackin musiikin sävelsi Rajesh Roshan ja taustamusiikista vastasi kaksikko Salim-Sulaiman.
"Krrish 3" ilmestyi vuonna 2013. Krrishin roolissa jatkoi Hrithik Roshan ja elokuvan roistoa esitti Vivek Oberoi.
Hervannan seurakunta
Hervannan seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Hervannan seurakunnassa oli vuoden 2013 alussa 14 159 jäsentä.
Hervannan seurakunta toimi Hervannan kaupunginosassa. Myös Vuoreksen kaupunginosa oli Hervannan seurakunnan aluetta.
Hervannan seurakunnan viimeisenä kirkkoherrana toimi Juhani Räsänen.
Hervannan seurakunta perustettiin 1980, jolloin nopeasti kasvanut uusi lähiö erotettiin Messu­kylän seura­kunnasta. Seurakunta lakkautettiin 7. tammikuuta 2014 ja samalla perustettiin uusi Tampereen Eteläinen seurakunta, joka koostuu aiemmista Hervannan, Härmälän ja Viinikan seurakunnista.
Hervannan kirkko on Reima ja Raili Pietilän suunnittelema, ja se valmistui jo syksyllä 1979, kun Tampereen kaupungin 200-vuotisjuhlissa otettiin käyttöön Hervannan seurakunta- ja vapaa-aikakeskus. Rakennus nousi kaupungin ja seurakunnan yhteistyönä, ja kirkkotilat ovat talon toisessa päässä.
Kirkkosaliin mahtuu 280 henkeä. Kirkossa on myös toimituskappeli (30 henkeä) vihkimisiin ja kasteisiin sekä rippikoulusali (70 henkeä), jossa voi järjestää perhejuhlia ja muita tilaisuuksia. Kirkon osoite on Lindforsinkatu 7, 33720 Tampere.
Pelipuiston seurakuntakoti on Teekkarinkatu 17:ssä. Tiloihin mahtuu kaikkiaan 200 henkeä, seurakuntasaliin 150. Samassa osoitteessa on Yhdyskuntatyön monitoimitila.
Kerhohuone on Elementinpolku 13:ssa, ja tilassa toimii partiolippukunta.
Café Olohuone oli Hervannan seurakunnan ylläpitämä kahvila ja kokoontumispaikka Kauppakeskus Duossa.
Härmälän seurakunta
Härmälän seurakunta oli Tampereella vuosina 1953–2014 toiminut evankelis-luterilainen seurakunta. Seurakunta kuului Tampereen seurakuntayhtymään. Härmälän seurakunnassa oli vuoden 2013 alussa 8 969 jäsentä.
Härmälän seurakunnan alueeseen kuuluivat Härmälän, Peltolammin, Multisillan, Rautaharkon, Sarankulman, Lakalaivan ja Lahdesjärven kaupunginosat.
Härmälän seurakunnan viimeisenä kirkkoherrana toimi Antero Eskolin.
Härmälän seurakunta perustettiin vuoden 1953 seurakuntajaossa, jolloin Tuomiokirkkoseurakunnasta erotettiin Härmälän, Kalevan, Pyynikin ja Viinikan seurakunnat. Härmälän seurakunnassa oli tuolloin 5 417 jäsentä. Seurakunta lakkautettiin 7. tammikuuta 2014 ja samalla perustettiin uusi Tampereen Eteläinen seurakunta, joka koostuu aiemmista Hervannan, Härmälän ja Viinikan seurakunnista.
Malonidialdehydi
Malonidialdehydi eli malonialdehydi tai 1,3-propaanidialdehydi (CHO) on aldehydi. Yhdistettä käytetään orgaanisessa synteesissä. Yhdistettä muodostuu eräiden tyydyttymättömien rasvahappojen hapettumisen seurauksena ja se on myrkyllinen yhdiste.
Malonidialdehydi esiintyy erityisesti kaasufaasissa enolimuodossa. Toinen karbonyyliryhmistä on enolisoitunut ja muodostaa vetysidoksen molekyylin aldehydiryhmän kanssa ja tämä stabiloi enolimuotoa. Malonidialdehydi on kemiallisesti reaktiivinen ja muodostaa helposti muun muassa polymeerejä.
Malonialdehydiä käytetään orgaanisessa kemiassa muun muassa metiiniväriaineiden synteesissä. Se reagoi monille aldehydeille tyypillisesti ja muodostaa helposti esimerkiksi asetaaleja. Malonidialdehydi muodostetaan reaktioissa usein "in situ" sen bisdimetyyliasetaalista 1,1,3,3-tetrametoksipropaanista happohydrolyysin avulla ja muodostunut tuote puhdistetaan uudelleenkiteyttämällä etanolin ja veden seoksesta. Tässä tavassa on ongelmana se, että usein muodostuu myös muita tuotteita ja malonidialdehydin polymeerejä. Tämän vuoksi voidaan käyttää myös malonidialdehydin natriumsuolaa, joka on stabiilimpi.
Malonialdehydiä muodostuu eliöissä lipidien hapettumisen tuloksena erityisesti tyydyttymättömistä rasvahapoista. Sen muodostuminen on voimakasta erityisesti alkoholimetabolian aikana. Yhdiste muodostaa additiotuotteita proteiinien aminohappojen ja nukleiinihappojen kanssa, mikä voi johtaa toimimattomiin proteiineihin ja geenimutaatioihin. Se reagoi erityisesti lysiinin, arginiinin ja seriinin sivuketjuihin. Malonidialdehydi voi vaurioittaa myös solukalvoja ja olla karsinogeeninen.
Monet malonidialdehydin additiotuotteista ovat fluoresoivia. Malonidialdehydin ja tiobarbituurihapon muodostamaa fluoresoivaa yhdistettä käytetään merkkiaineena tutkittaessa solujen oksidatiivista stressiä.
Museomajatalo Rauhala Inn
Museomajatalo Rauhala Inn on Kouvolassa sijaitseva majatalo, joka toimii myös elävänä museona, jonka arkkitehtuurissa on säilynyt 30-luvun funktionaalinen muotoilu. Samojen tyyppipiirrosten mukaan rakennettiin myös muita matkustajakoteja suomalaisiin taajamiin yleensä lähelle rautatieasemia, mutta useimmat näistä 30-luvun matkustajakodeista on jo purettu. Matkustajakoti Rauhalakin rakennettiin Myllykoskelle rautatieaseman viereen vuonna 1934. Rauhala onkin oman aikakautensa edustajana ainutlaatuinen vielä toimiva majatalo.
Rakennuksen koko on noin 200 m². Alakerrassa on kaksi liikehuoneistoa, joista toiseen tuli alun perin ruokala ja kahvila. Yläkertaan tuli tyyppipiirrosten mukaan 5 matkustajahuonetta.} Rakennuksen alakerran liikehuoneissa on aikoinaan toiminut lisäksi mm. rautakauppa, autokoulu ja valokuvaamo, jotka toimivat edelleenkin Myllykoskella, mutta eri kiinteistöissä .}
Majoituksen lisäksi majatalo toimii myös elävänä museona, tarjoten vierailijalle aidon kosketuksen 30-luvun ajasta. Majatalo on pyritty pitämään mahdollisimman alkuperäisessä kunnossa ja sitä pyritään vaalimaan majatalon entisöintitöillä. Rauhalan alakerrassa on aikoinaan ollut liikehuoneistoja, joissa ovat aloittaneet toimintansa mm. Myllykosken rautakauppa, Myllykosken autokoulu ja Kuvaamo Helena.
Paikkakuntalaiset muistelevat, kuinka lapset toimivat Sodan aikana lähetteinä tuoden viestejä Rauhalassa majoittuneille päämajan linnoitustoimiston esikuntaupseereille linnoitustoimistosta, joka sijaitsi läheisen Myllykosken paperitehtaan tilossa .
1950-luvulla talossa on asunut muun muassa kiertävä komediateatteri Punainen Mylly. Teatterilaisten mukana talossa vierailivat muun muassa Aku Korhonen, Olavi Virta, Tapio Rautavaara, Esa Pakarinen sekä muita rillumarei-muusikkoja. Talossa vieraili myös paikkakunnalla muusikkopiireissä tunnetuksi tuli kansakoulunopettaja Juha Vainio, joka toimi kansakoulun opettajana paikkakunnalla 1960-luvulla.. 1950-luvun lopulla majatalossa asui Mannerheimin morsiaimmeksi esittäytynyt Kitty Linder pitkiä aikoja huoneessa no 2. Linder kävi kuukausittain nostamassa elatusrahansa paikallisesta KOP:n konttorista kertoo Matkustajakodin emäntä Eeva Partanen muistelmissaan .
Suomen itsenäisyyden juhlavuonna 2017 Rauhala Inn on vanhin Kouvolassa alkuperäisissä tiloissa edelleen toimiva liike. Se on valittu mukaan Suomi 100-hankeen Meidän Kymenlaakso -projektiin, jossa esitellään 100 kymenlaaksolaista yritystä Suomen juhlavuoden merkeissä .
Messukylän seurakunta
Messukylän seurakunta on Tampereella toimiva evankelis-luterilainen seurakunta. Seurakunta kuuluu Tampereen seurakuntayhtymään. Messukylän seurakunnassa oli vuoden 2013 alussa 33 108 jäsentä.
Messukylän seurakunta on pinta-alaltaan laaja. Siihen kuuluvat Messukylän, Annalan, Haiharan, Kaukajärven, Hankkion, Lukonmäen, Turtolan, Aakkulan, Hakametsän, Huikkaan, Takahuhdin, Ruotulan, Pappilan, Ristinarkun, Linnainmaan, Leinolan, Holvastin ja Vehmaisten kaupunginosat.
Messukylän seurakunnan kirkkoherrana toimii Juha Vuorio.
Messukylän seurakunta on perustettiin Pirkkalan kappeliseurakuntana viimeistään vuonna 1540, ja itsenäinen seurakunta siitä tuli vuonna 1636.­ Tamperekin kuului siihen vuoteen 1904 asti. Messukylän kunta liittyi Tampereeseen 1947 ja seuraavana vuonna myös seurakunta palasi Tampereen yhteyteen. Hervannan seurakunta erotettiin omaksi seurakunnakseen Messukylästä vuonna 1980. Messukylän seurakunta muodostaa 7. tammikuuta 2014 alkaen Aitolahden ja Teiskon seurakuntien kanssa uuden Tampereen Messukylän seurakunta -nimisen seurakunnan.
Aitolahden kirkko
Aitolahden vanha kirkko
Messukylän kirkko
Messukylän vanha kirkko .
Teiskon kirkko
Messukylän seurakuntakoti
Kaukajärven seurakuntatalo
Levonmäen seurakuntakoti
Linnainmaan seurakuntakeskus .
Lukonmäen seurakuntakoti
Takahuhdin seurakuntatalo eli "Pappila"
Uudenkylän seurakuntatalo
Vehmaisten seurakuntatalo Vehmaisten kirkontupa toimii seurakuntatalolla.
Thomas Kozhimala
Thomas Kozhimala (9. joulukuuta 1939 – 1. kesäkuuta 2005) oli intialainen roomalaiskatolinen piispa. Hänet vihittiin papiksi 17. lokakuuta 1970 ja nimitettiin Bhagalpurin hiippakunnan piispaksi 14. kesäkuuta 1996. Piispaksi vihkiminen seurasi 7. lokakuuta. Pääkonsekraattorina toimi Telesphore Placidus Toppo, jota avustivat Benedict John Osta ja Michael Minj.
Kozhimala toimi hiippakuntansa johdossa, kunnes kuoli 65 vuoden iässä.
Michael Minj
Michael Minj (8. lokakuuta 1932 – 15. marraskuuta 2004) oli intialainen roomalaiskatolinen piispa. Hänet vihittiin jesuiittojen papiksi 25. maaliskuuta 1965 ja nimitettiin Gumlan hiippakunnan piispaksi 28. toukokuuta 1993. Piispaksi vihkiminen seurasi 22. elokuuta. Pääkonsekraattorina toimi Telesphore Placidus Toppo, jota avustivat Victor Kindo ja Paschal Topno.
Minj toimi hiippakuntansa johdossa kuolemaansa saakka.
Victor Kindo
Victor Kindo (12. toukokuuta 1947 – 12. kesäkuuta 2008) oli intialainen roomalaiskatolinen piispa. Hänet vihittiin papiksi 14. joulukuuta 1974 ja nimitettiin Raigarhin hiippakunnan piispaksi 25. marraskuuta 1985. Piispaksi vihkiminen seurasi 20. tammikuuta 1986. Pääkonsekraattorina toimi Eugene Louis D'Souza, jota avustivat Telesphore Placidus Toppo ja Philip Ekka.
23. maaliskuuta 2006 Kindo sai nimityksen Jashpurin hiippakunnan piispaksi, jonka virkaan hänet asetettiin 25. toukokuuta. Hän toimi hiippakunnan johdossa, kunnes kuoli 61-vuotiaana.
Philip Ekka
Philip Ekka (22. heinäkuuta 1923 – 16. toukokuuta 1991) oli intialainen roomalaiskatolinen piispa. Hänet vihittiin jesuiittojen papiksi 10. elokuuta 1956 ja nimitettiin Ambikapurin hiippakunnan piispaksi 10. marraskuuta 1977. Piispaksi vihkiminen seurasi 26. helmikuuta 1978. Pääkonsekraattorina toimi Lawrence Trevor Picachy, jota avustivat Pius Kerketta ja Francis Ekka.
20. lokakuuta 1984 Ekka sai nimityksen Raipurin hiippakunnan piispaksi, jona hän toimi, kunnes erosi tehtävistään 15. helmikuuta 1991. Hän kuoli kolme kuukautta eroamisensa jälkeen.
Paul Toppo
Paul Toppo (s. 30. kesäkuuta 1957) on intialainen roomalaiskatolinen piispa. Hänet vihittiin papiksi Raigarhin hiippakuntaan 24. toukokuuta 1988 ja nimitettiin sen piispaksi 23. maaliskuuta 2006. Piispaksi vihkiminen seurasi 24. toukokuuta. Pääkonsekraattorina toimi Telesphore Placidus Toppo, jota avustivat Joseph Augustine Charanakunnel ja Paschal Topno.
Paschal Topno
Paschal Topno (s. 15. kesäkuuta 1932) on intialainen roomalaiskatolinen arkkipiispa. Hänet vihittiin jesuiittojen papiksi 31. heinäkuuta 1965 ja nimitettiin Ambikapurin hiippakunnan piispaksi 28. lokakuuta 1985. Piispaksi vihkiminen seurasi 18. tammikuuta 1986. Pääkonsekraattorina toimi Eugene Louis D'Souza, jota avustivat Philip Ekka ja George Victor Saupin.
Topno sai 26. maaliskuuta 1994 nimityksen Bhopalin arkkipiispaksi, jona hän toimi, kunnes jäi eläkkeelle 75-vuotispäivänään 15. kesäkuuta 2007.
Patras Minj
Patras Minj (s. 23. joulukuuta 1944) on intialainen roomalaiskatolinen piispa. Hänet vihittiin jesuiittojen papiksi 30. huhtikuuta 1977 ja nimitettiin Ambikapurin hiippakunnan piispaksi 5. heinäkuuta 1996. Piispaksi vihkiminen seurasi 18. lokakuuta. Pääkonsekraattorina toimi Paschal Topno, jota avustivat Telesphore Placidus Toppo ja Théophane Matthew Thannickunnel.
Yleisluistelun Euroopan-mestaruuskilpailut 1909
Euroopan luistelumestaruudesta kilpailtiin Budapestissa 23.-24. tammikuuta 1909. Vain miehet kilpailivat.
Manuel C. Sobreviñas
Manuel C. Sobreviñas (s. 7. huhtikuuta 1924) on filippiiniläinen roomalaiskatolinen piispa. Hänet vihittiin papiksi 10. maaliskuuta 1955 ja nimitettiin Manilan arkkihiippakunnan vihkipiispaksi sekä Tulanan titulaaripiispaksi 7. huhtikuuta 1979. Piispaksi vihkiminen seurasi 25. toukokuuta. Pääkonsekraattorina toimi Jaime Lachica Sin, jota avustivat Amado Paulino y Hernandez ja Protacio G. Gungon.
25. helmikuuta 1993 Sobreviñas sai nimityksen Imusin hiippakunnan piispaksi, jona hän toimi, kunnes jäi eläkkeelle 22. lokakuuta 2001.
Francisco Raúl Villalobos Padilla
Francisco Raúl Villalobos Padilla (s. 1. helmikuuta 1921 Guadalajara) on meksikolainen roomalaiskatolinen piispa. Hänet vihittiin papiksi 2. huhtikuuta 1949 ja nimitettiin Saltillon hiippakunnan vihkipiispaksi sekä Columnatan titulaaripiispaksi 4. toukokuuta 1971. Piispaksi vihkiminen seurasi 3. elokuuta. Pääkonsekraattorina toimi Luis Guízar y Barragán, jota avustivat José Salazar López ja Antonio Sahagún López.
4. lokakuuta 1975 Villalobos Padilla sai nimityksen Saltillon piispaksi, jona hän toimi, kunnes jäi eläkkeelle 30. joulukuuta 1999.
Pohjolan prinsessa
Pohjolan prinsessa on Retropop-yhtyeen kappale ja toinen single albumilta "Tämän hetken tähden". Yhtyeen omien sanojensa mukaan kappale on tehty Super Mario Bros -pelin inspiroimana. Single julkaistiin lokakuussa 2011.
Yhtye suunnitteli kappaleeseen jouluhenkisen musiikkivideon. Videossa Rp-tontut (Retropop-tontut) kaappaavat kaupan kassalla työskentelevän Sailan ja kuljettavat hänet Rp-pukin luokse, joka järjestää tontuilleen bileet. Video on kuvattu marraskuussa 2011 Narvassa, Vesilahdessa ja Lempäälässä. Videon ohjasi Tommi Ojala.
Cristóbal de Olid
Cristóbal de Olid (1487 – 1524) oli espanjalainen seikkailija, konkistadori ja kapinallinen, joka oli mukana valloittamassa Meksikoa ja Hondurasia.
Olid syntyi Zaragozassa ja kasvoi Kuuban kuvernöörin Diego Velázquez de Cuéllarin taloudessa. Velázquez lähetti 1518 Olidin vapauttamaan Juan de Grijalvan, mutta hurrikaani tuhosi Olidin laivan ja hän joutui palaamaan Kuubaan. Olid lähti tammikuussa 1519 Hernán Cortésin laivueessa valtaamaan Meksikoa. Hän osallistui Otumban taisteluun ja taraskeja vastaan suunnattuun kampanjaan. Olid johti espanjalaisia ja joukkoa tlaxcalteekkiliittolaisia Jaliscon ja Coliman valtauksessa.
Cortés asetti 1523 Olidin Hondurasin valtauksen johtajaksi. Havannassa Olid julistautui itsenäiseksi Espanjasta ja lähti valloittamaan Hondurasia itsenäisesti. Hän perusti Hondurasiin Triunfo de la Cruzin siirtokunnan. Cortésin kuultua Olidin kapinasta hän lähetti Francisco de las Casasin hoitamaan tilanteen. Vaikka Las Casas menetti monia aluksia myrskyssä, hän onnistui kukistamaan Olidin, jonka kuolemasta on kuitenkin kaksi tarinaa. Bernal Díaz del Castillon mukaan Las Casas mestasi hänet, ja Antonio de Herrera y Tordesillas kirjoittaa Olidin omien sotilaiden kapinoineen ja lopulta tappaneen hänet.
Vaihtelevaa ihmisyyttä
Vaihtelevaa ihmisyyttä on rap-artisti Niko Toiskallion "Chydeone" -nimellä julkaistu omakustannealbumi. Se julkaistiin vuonna 2003.
Walking on a Rainbow
Walking on a Rainbow on Blue Systemin ensimmäinen albumi vuodelta 1987. Se sisältää Blue Systemin ensimmäisen singlen, "Sorry Little Sarah", joka ei noussut listaykköseksi, mutta kärkikymmenikköön kylläkin. Single oli Dieterin ensimmäinen samba-tyyppinen julkaisu, ja sen synnystä hän kertoi seuraavaa: ""Modern Talkingin jälkeen mietin kauan mitä voisin tehdä seuraavaksi. Meillä ei koskaan ollut samba-hittiä Saksassa, joten samba-kappaleen tekeminen oli minulle iso haaste"".
Kaikki kappaleet kirjoittanut Dieter Bohlen.
Kuilun partaalla (albumi)
Kuilun partaalla on rap-artisti Niko Toiskallion "Chydeone" -nimellä julkaistu studioalbumi. Se julkaistiin Monsp Recordsin kautta 16. marraskuuta 2011. Albumin kappaleesta "Suthrn Cumfrtt (Lasin läpi)" julkaistiin musiikkivideo marraskuussa 2011.
Magnetoreologinen vaimennin
Magnetoreologinen vaimennin on värähtelyn- tai iskunvaimennin, jonka toiminta perustuu magnetoreologisen nesteen ominaisuuksien muuttamiseen. Vaimentimen sisältämän nesteen käyttäytymistä ohjataan magneettikentällä. Kyseinen magneettikenttä synnytetään yleensä sähkömagneetilla. Tällaisella vaimentimella on useita käyttötarkoituksia. Niistä tunnetuin on ajoneuvon iskunvaimennin, joka reagoi tien muotoihin. Muotoja havainnoivat anturit, jotka välittävät tiedon vaimenninta ohjaavalle digitaaliselle signaaliprosessorille.Magnetoreologisia vaimenninjärjestelmiä on saatavilla OEM-valmistajilta useille ajoneuvoille, joita ovat muun muassa Audi TT ja R8, Cadillac DTS, XLR ja SRX, Chevrolet Corvette sekä Ferrari 599GTB. Nämä järjestelmät on tuottanut alun perin Delphi Automotive-yhtiö, mutta nykyään niitä valmistaa BeijingWest Industries Group tuotenimellä MagneRide. Vaimentimia on käytetty myös sotilasajoneuvoissa, kuten MillenWorks Light Utility Vehicle:ssa. MillenWorks on asentanut magnetoreologisen vaimentimen muun muassa Yhdysvaltain armeijan Humvee-ajoneuvoon testausmielessä.
Magnetoreologista vaimenninta ohjataan tarkoitukseen suunnitellulla algoritmilla. Vaihtoehtoja on useita, kuten skyhook-, ja groundhook-algoritmit. Niiden idea on säätää vaimentimen magnetoreologisen nesteen jäykkyyttä sähkövirran luomalla magneettikentällä. Magnetoreologinen neste on useimmiten öljyä, jossa on pieniä metallihiukkasia. Kun neste tuodaan magneettikenttään, hiukkaset järjestyvät kentän kenttäviivojen mukaisesti ja jäykistävät nesteen. Kun neste vaimentimen sisällä jäykistyy oikeaan aikaan, vaimentimen ominaisuudet muuttuvat, millä saavutetaan merkittävää hyötyä iskun tai värähtelyn vaimentamisessa.
Ari Piispa
Ari Tapio Piispa (s. 13. maaliskuuta 1951 Mikkeli) on suomalainen näyttelijä. Hän on ollut kiinnitettynä Turun kaupunginteatterissa vuodesta 2005. Erityisesti hänet tunnetaan lukuisista teatterirooleistaan.
Piispa opiskeli Suomen teatterikoulussa vuosina 1973–1977. Hän sai jo opiskeluaikanaan kiinnityksen Kajaanin kaupunginteatteriin (vuonna 1972), mutta työskenteli siellä vain vuoden. Valmistauduttuaan näyttelijäksi hän on ollut kiinnitettynä monissa teattereissa. Hän on myös näytellyt elokuvissa sekä televisiosarjoissa. Ensimmäisen kerran hänet nähtiin televisiossa vuonna 1969.
Vincenzo Apicella
Vincenzo Apicella (s. 22. tammikuuta 1947 Napoli) on italialainen roomalaiskatolinen piispa. Hänet vihki papiksi Rooman hiippakuntaan Ugo Poletti 25. maaliskuuta 1972. Hän sai 19. heinäkuuta 1996 nimitykset Rooman vihkipiispaksi ja Ierafin titulaaripiispaksi. Apicellan konsekroi Cesare Nosiglian ja Diego Natale Bonan avustama Camillo Ruini 14. syyskuuta 1996.
28. tammikuuta 2006 Apicella sai nimityksen Velletri-Segnin hiippakunnan piispaksi.
Tuomas Martikainen
Tuomas Martikainen (s. 1971) on uskontotieteen tutkija ja uskontotieteen dosentti Helsingin yliopistossa. Martikainen on valmistunut filosofian maisteriksi Turun yliopistosta vuonna 1996 ja filosofian tohtoriksi vuonna 2004 Åbo Akademista. Ja hän on toiminut uskontotieteen dosenttina Helsingin yliopistossa vuodesta 2009
Viktor Abakumov
Viktor Semjonovitš Abakumov (; 24. huhtikuuta 1908 Moskova – 19. joulukuuta 1954 Leningrad) oli Neuvostoliiton valtiollisen turvallisuuden ministeri vuosina 1946–1951.
Viktor Abakumov syntyi työläisperheeseen ja kävi neljä luokkaa koulua. Vuosina 1921–1923 hän palveli puna-armeijassa ja työskenteli sen jälkeen pakkaajana, vartijana ja varastomiehenä. Vuonna 1930 Abakumov hyväksyttiin NKP(b):n jäseneksi, minkä jälkeen hän toimi komsomolin virkailijana.
Vuonna 1932 Abakumov siirrettiin OGPU:n palvelukseen. Lavrenti Berijan noustua Neuvostoliiton sisäasiain kansankomissariaatin johtoon hänet nimitettiin NKVD:n Rostovin alueen päälliköksi. Stalinin vainojen aikana hän tuli tunnetuksi julmuudestaan.
Helmikuussa 1941 Abakumov nimitettiin sisäasiain kansankomissaarin varamieheksi. Saksan hyökättyä Neuvostoliittoon hänestä tuli armeijan vastavakoilun päällikkö. Toukokuussa 1946 hänet nimitettiin Neuvostoliiton valtiollisen turvallisuuden ministeriksi.
Vuosina 1950–1951 Abakumov oli mukana järjestämässä niin sanottua ”Leningradin juttua”. Samaan aikaan hänestä muodostui yksi Berijan tärkeimmistä kilpailijoista. Hänet erotettiin ja pidätettiin heinäkuussa 1951 niin sanotun "lääkärien jutun" yhteydessä. Juutalaisen antifasistisen komitean tuhoamiseen osallistunutta entistä turvallisuusministeriä syytettiin nyt neuvostovastaisesta sionistisesta salaliitosta. Stalinin kuoleman ja Berijan teloituksen jälkeen Abakumov pidettiin edelleen vangittuna. Joulukuussa 1954 hänet tuomittiin kuolemaan ja teloitettiin syytettynä Leningradin jutun väärentämisestä.
Pedro Bantigue y Natividad
Pedro Bantigue y Natividad (31. tammikuuta 1920 – 20. marraskuuta 2012) oli filippiiniläinen roomalaiskatolinen piispa. Hänet vihittiin papiksi Manilan arkkihiippakuntaan 31. toukokuuta 1945 ja nimitettiin Manilan vihkipiispaksi sekä Catulan titulaaripiispaksi 29. toukokuuta 1961. Piispaksi vihkiminen seurasi 25. heinäkuuta. Pääkonsekraattorina toimi Rufino Jiao Santos, jota avustivat Juan Bautista Velasco Díaz ja Wilhelm Josef Duschak.
Bantigue y Natividad sai 26. tammikuuta 1967 nimityksen San Pablon hiippakunnan piispaksi, ja hänet asetettiin tähän virkaan 18. huhtikuuta. Hän osallistui Vatikaanin toiseen kirkolliskokoukseen. Hän jäi eläkkeelle 12. heinäkuuta 1995.
Mario Rizzi
Mario Rizzi (3. maaliskuuta 1926 – 13. huhtikuuta 2012) oli italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 3. lokakuuta 1948 ja nimitettiin Balneoregiumin titulaariarkkipiispaksi sekä apostoliseksi nuntiukseksi Bulgariaan 28. helmikuuta 1991. Rizzin konsekroi piispaksi Metodi Dimitrov Stratievin ja Benito Cocchin avustama Angelo Sodano 20. huhtikuuta 1991.
Rizzi erosi apostolisen nuntiuksen tehtävistä vuonna 1996.
Köln (1928)
Köln oli Saksan laivaston Königsberg-luokan risteilijä, joka palveli toisessa maailmansodassa.
Risteilijä D:n tilaus tehtiin ("Arconan" korvaava alus) tilattiin Marinewerftiltä Wilhelmshavenista telakkanumerolla 116. Sen köli laskettiin 7. elokuuta 1926 ja alus laskettiin vesille 23. toukokuuta 1928. Aluksen vesillelaskupuheen piti Kölnin pormestari Konrad Adenauer. Aluksen kastoi "Kölniksi" ensimmäisessä maailmansodassa 1914 tuhoutuneen risteilijä "SMS Cölnin" päällikön Meidingerin leski. Maan vaikea taloudellinen tilanne hidasti aluksen valmistumista, ja se valmistuikin vasta vuoden 1929 lopulla. Aluksen päällikkö Ludwig von Schröder otti sen palvelukseen 15. tammikuuta 1930, ja sen miehistö saapui käytöstä poistuvalta risteilijä "Amazonelta". Palvelukseenottoseremonian kunniavieraana oli "SMS Kölnin" ainoa eloonjäänyt, lämmittäjä Neumann.
Alus aloitti 4. helmikuuta ensimmäiset koeajonsa Jaden suistossa, ja huhtikuun alussa kontra-amiraali Walter Gladisch tarkisti aluksen merikelpoisuuden. Itämerellä tehdyissä suorituskykytesteissä alus saavutti 25. huhtikuuta 32,5 solmun nopeuden. Koulutus kulminoitui 28. lokakuuta alkaneella Atlantin purjehduksen koeammunnoissa ja kestävyyskokeissa. Alus vieraili risteilyn aikana Las Palmasissa, Kap Verdellä ja Tenerifalla yhdessä "Karlsruhen" kanssa. Vigosta alus aloitti paluumatkan ja se saapui Wilhelmshaveniin 5. marraskuuta. Matkalla kerättyjen kokemusten perusteella aluksella tehtiin muutoksia kuten lisättiin varastot taaempien kansirakenteiden etuosaan ja savuhormien väliin sekä korvattiin 8,8 cm yksiputkinen ilmatorjuntatykki kaksiputkisella. Samalla taaempien kansirakenteiden katolle asennettiin ilmatorjunnan tulenjohtojärjestelmä.
"Köln" osallistui 20. kesäkuuta 1931 laivastokatselmukseen, joka pidettiin taskutaistelulaiva "Deutschlandin" vesillelaskutilaisuuden yhteydessä. Paikalle saapuneen presidentti Hindenburgin kunniaksi laivasto ampui 21 kunnialaukausta. Alus lähti 24. kesäkuuta Norjaan ja se osallistui laivaston sotaharjoituksiin 29. kesäkuuta - 3. heinäkuuta sekä 2.-11. syyskuuta. Aluksen pitkä masto lyhennettiin ja sille asennettiin laajempi tila viestilaitteille, mikä korvattiin myöhemmin esikunnan vaatimilla tiloilla sillan etuosassa.
Risteilijä vajosi Wilhelmshavenin telakka-altaaseen ja se poistettiin palveluksesta 5. huhtikuuta 1945. Risteilijän B- ja C-tornin ollessa vedenpinnan yläpuolella niitä käytettiin puna-armeijan panssarivaunujen torjuntaan. Saksan antauduttua alus romutettiin osittain ja loput 1956 telakan kunnostuksen yhteydess.
Vain promootiokäyttöön
Vain promootiokäyttöön on Huge L:n ja Moden muodostaman UG/OD -rap-duon 12. lokakuuta 2011 julkaistu albumi. Albumin kappaleista "TBA", "R.O.T.S.I", "UG/OD" sekä "Talla pohjas" on kuvattu musiikkivideot. Albumi debytoi Suomen virallisen listan sijalla 41 (42/2011).
Ne geenit! Ne geenit!
Ne geenit! Ne geenit! on Petter Portinin kirja perinnöllisyystieteestä vuodelta 2006. Teoksen julkaisi Kirja-Aurora.
Rodolfo Valenzuela Núñez
Rodolfo Valenzuela Núñez (s. 26. kesäkuuta 1954) on guatemalalainen roomalaiskatolinen piispa. Hänet vihittiin papiksi 28. kesäkuuta 1980 ja nimitettiin Verapazin hiippakunnan koadjuuttoripiispaksi 19. helmikuuta 1997. Piispaksi vihkiminen seurasi 7. lokakuuta. Pääkonsekraattorina toimi Gerardo Humberto Flores Reyes, jota avustivat Giovanni Battista Morandini ja Victor Hugo Martínez Contreras.
22. helmikuuta 2001 Valenzuela Núñezista tuli Verapazin piispa.
Tuhkapaljakkayökkönen
Tuhkapaljakkayökkönen ("Xestia quieta") on pieni ja kirjava tunturiseutujen perhoslaji ja yksi Suomen kansainvälisistä vastuulajeista.
Tuhkapaljakkayökkönen on leveäsiipinen ja hoikkaruumiinen perhonen. Etusiivet ovat pohjaväriltään vaaleanharmaat tai kellertävät ja etenkin leveiden mustien poikkiviirujen ansiosta selvästi mustankirjavat. Rengas ja munuaistäplä ovat pohjavärin väriset, erottuvat hyvin, ja ulompi poikkiviiru tekee munuaistäplän kohdalla mutkan sitä kohti. Siiven ulkoreunassa on musta juova. Joskus tavataan kokonaan tummia yksilöitä. Takasiivet ovat vaaleanruskeat, mutta niiden reunus, keskitäplä ja kaariviiva selvästi muuta siipeä tummemmat. Siipiä reunustavat ripset ovat vaaleat, etusiivessä siipisuonten kohdalta tummat. Siipiväli on 25–29 mm.
Laji on levinneisyydeltään holarktinen, ja sen elinalue ulottuu Skandinaviasta Venäjän pohjoisosien poikki Pohjois-Amerikan arktisille alueille. Se on kuitenkin koko elinalueellaan esiintymisessään varsin paikallinen. Suomessa tuhkapaljakkayökköstä tavataan harvinaisena Utsjoen tuntureilla. Sitä on myös tavattu aikaisemmin Enontekiön puolella. Perhonen lentää heinäkuussa, pääasiassa sen alkupuolella.
Tuhkapaljakkayökköstä tavataan tunturipaljakalla vain paikoittaisina esiintyminä. Yksilöt lentävät maastossa lyhyitä pyrähdyksiä ja ovat aktiivisia päivällä auringon paisteessa. Häirittynä perhonen lähtee helposti lentoon ja voi paeta nopeasti heittäytymällä tuulen mukaan. Sitä tavataan hyvin harvoin kukilta. Kehitys aikuiseksi perhoseksi kestää kaksi vuotta.
Toukan ravintokasvi on variksenmarja ("Empetrum nigrum"), mahdollisesti jotkin muutkin matalat kasvit.
Jorge Scarso
Jorge Scarso (13. elokuuta 1916 Modica – 28. lokakuuta 2015) oli italialaissyntyinen Brasiliassa toiminut roomalaiskatolinen piispa. Hänet vihittiin kapusiinien papiksi 28. kesäkuuta 1942 ja nimitettiin Patos de Minasin hiippakunnan vihkipiispaksi sekä Gemellae in Numidian titulaaripiispaksi 29. marraskuuta 1967. Piispaksi vihkiminen seurasi 25. maaliskuuta 1968. Pääkonsekraattorina toimi Sebastiano Baggio, jota avustivat José Maria Pires ja José André Coimbra.
Scarso sai 28. joulukuuta 1968 nimityksen Patos de Minasin piispaksi, jona hän toimi, kunnes jäi eläkkeelle 8. tammikuuta 1992.
Honey 2
Honey 2 on jatko-osa vuoden 2003 elokuvalle "Honey". Pääosissa näyttelevät mm. Katerina Graham ja Audrina Patridge. Elokuva julkaistiin vuonna 2011.
Luettelo tunnetuista sanfranciscolaisista
Luettelo tunnetuista sanfranciscolaisista.
Marjut Lindberg
Marjut Lindberg on suomalainen toimittaja, joka on työskennellyt vuodesta 2005 Helsingin Sanomien pääkirjoitustoimittajana. Helsingin Sanomien palveluksessa hän on ollut vuodesta 1975. Sosiaali- ja terveysturvan keskusliitto (STKL) on myöntänyt Lindbergille vuonna 2008 Sosiaaliturvan tunnustuspalkinnon sosiaalisten ongelmien esiinnostamisesta julkisessa keskustelussa.
Euroopan Formula BMW -kausi 2008
Euroopan Formula BMW -kausi 2008 oli ensimmäinen kausi yhdistyttyään Saksan Formula BMW:n ja Britannia Formula BMW:n kanssa. Sarjassa ajettiin ensimmäistä kertaa myös Formula 1:sten kilpailuviikonlopun yhteydessä, lukuun ottamatta Zolderin kilpailua. Kausi alkoi Espanjasta ja päättyi Italiaan. Sarjan mestaruuden voitti meksikolainen Esteban Gutiérrez. Toiseksi sijoittui saksalainen Marco Wittmann ja kolmanneksi ranskalainen Adrien Tambay.
Somaani
Somaani eli O-pinakolyylimetyylifosfonofluoridaatti on eräs voimakkaimmista organofosfaatteihin kuuluvista hermokaasuista. Muita vastaavantyyppisiä ovat muun muassa tabuuni, sariini ja syklosariini. Somaani on ihon kautta tappavan myrkyllistä jo alle 10 mg annoksilla.
Somaani vaikuttaa estämällä koliiniesteraasi-entsyymien toiminnan, mistä seuraa kolinergisen hermotoiminnan yliaktivoituminen, joka johtaa yleensä kuolemaan.
Somaanin kemiallinen kaava on CHFOP, moolimassa 182,173 g/mol ja CAS-numero 96–64–0.
Mahtava kansan sali
Mahtava kansan sali () on Kiinan kansantasavallan parlamenttitalo, jossa kokoontuu säännöllisesti Kiinan kommunistinen puolue. Rakennus sijaitsee Taivaallisen rauhan aukion vieressä Pekingissä. Rakennus valmistui vuonna 1959. Mahtava kansan salin on suunnitellut kiinalainen arkkitehti Zhang Bo. Rakennus edustaa tyyliltään sosialistista realismia.
Tabuuni
Tabuuni eli O-etyyli(N,N)-dimetyylifosforoamidosyanidaatti on organofosfaatteihin kuuluva, äärimmäisen voimakas hermokaasu. Tabuuni on tappavan myrkyllistä ihon kautta jo alle 10 mg annoksilla.
Tabuuni vaikuttaa estämällä koliiniesteraasi-entsyymien toiminnan, jolloin välittäjäaine asetyylikoliini ei hajoa hermostossa ja kolinerginen järjestelmä yliaktivoituu. Tästä seuraa yleensä nopeasti kuolema.
Tabuunin kemiallinen kaava on CHNOP, moolimassa 162,127 g/mol ja CAS-numero 77-81-6.
Paimentolaisten uskonnosta kirkkolaitokseksi
Paimentolaisten uskonnosta kirkkolaitokseksi on Raija Sollamon toimittama artikkelikokoelma vuodelta 1991.
Aasian Formula BMW -kausi 2010
Aasian Formula BMW -kausi 2010 oli Formula BMW Pacific -sarjan kolmas ja viimeinen kausi. Sarja tunnettiin vuodesta 2011 eteenpäin nimellä JK Racing Asia Series. Kausi alkoi Malesian Kuala Lumpurista ja päättyi Macaossa Guia Circuitin radalla. Sarjan mestaruuden voitti singaporelainen Richard Bradley. Toiseksi sijoittui kolumbialainen Óscar Tunjo ja kolmanneksi australialainen Jordan Oon.
Viktoria (Maria Menan albumi)
Viktoria on norjalaisen laulaja-lauluntekijä Maria Menan albumi vuodelta 2011.
Levyn nimi tulee Menan toisesta etunimestä Viktoria, jonka hän sai 10-vuotiaana. Mena sanoo, ettei tuntenut Viktoria-nimeä omakseen kunnes hän muuttui ihmisenä tehtyään rankkoja aiheita käsitelleen albumin "Cause and Effect". Hän halusi ilmentää muutosta antamalla uudelle albumille nimen Viktoria. Menan mukaan albumin musiikissa on synkkyyttä, mutta se käsittelee enemmän anteeksiantoa kuin vihaa.
Albumin tuottaja on norjalainen Martin Sjølie. Kaikki kappaleet ovat Menan ja Sjølien säveltämiä. Albumin ensimmäisenä singlenä julkaistiin kappale "This Too Shall Pass". Toinen single on "Homeless".
Yle News
Yle News on Yleisradion arkisin lähettämä englanninkielinen uutisohjelma. Sitä lähetetään joka päivä Areenasta kello 15.05. Lisäksi "Yle News" tulee radiosta arkisin 15.30 (viikonloppuisin 15.29) Yle Mondosta ja 15.55 Yle Radio Suomesta. Vanhat jaksot ovat katsottavissa Yle Areenasta. Englanninkielisenä uutisia alettiin Suomessa tarjota vuonna 1999, ja ensimmäisen kerran televisioitu uutislähetys englanniksi lähetettiin 7. kesäkuuta 1999. "Yle Newsin" verkkosivuilla vierailee kuukausittain keskimäärin 200 000 lukijaa.
Ernos (albumi)
Ernos on vuonna 1973 julkaistu Ernos-yhtyeen kolmas albumi.
Edellisen albumin "Lekaa otsaan" (1970) jälkeen yhtye oli pitänyt hiljaiseloa levytysten suhteen parin vuoden ajan. Kati Borg ja rumpali Timo Penttilä olivat lähteneet yhtyeestä syksyllä 1971. Rumpaliksi oli tullut Timo ”Tonttu” Aittokallio ja kosketinsoittajaksi siirtyi yhyeen valomies Jukka Borg.
Albumilla kuullaan viisi Erno Lindahlin säveltämää ja sanoittamaa suomenkielistä esitystä, yksi sävellys ja sanoitus kitaristi Timo Kosolta, ”Hei päivä”, kaksi instrumentaalia kosketinsoittaja Jukka Borgilta: klassistyylinen ”Yksi tie” ja latinotyylinen ”Kaksi tietä”. Ernolta ja Timo Kosolta on kummaltakin mukana yksi englanninkielinen esitys.
Hey Jupiter
Hey Jupiter on yhdysvaltalaisen laulaja-lauluntekijä Tori Amosin kappale, single ja EP vuodelta 1996.
Kappale "Hey Jupiter" julkaistiin alun perin Amosin albumilla "Boys for Pele". Amos sanoo kirjoittaneensa kappaleen yksin hotellissa. Sanoitukset kertovat ihmissuhteista ja menetyksestä. Kappaleesta julkaistiin single- ja EP-levyillä uusi versio "Hey Jupiter (Dakota Version)". Alkuperäinen kappale on pianoballadi. Dakota-versiossa on säestyksenä myös mm. kitara ja basso. Sanoitukset ovat osittain erilaiset. "Hey Jupiter julkaistiin Iso-Britanniassa ja Australiassa singlenä yhdessä kappaleen "Professional Widow" kanssa. Kappaleesta on tehty myös musiikkivideo, jossa Amos on palavassa talossa.
Hey Jupiter -EP sisältää nimikappaleen lisäksi live-versioita Amosin muista kappaleista sekä elokuvasävelmästä "Somewhere Over the Rainbow". EP nousi Billboard 200 -listan sijalle 94.
Friisiläinen käsipallo kesäolympialaisissa 1928
Friisiläinen käsipallo järjestettiin epävirallisena näytöslajina vuoden 1928 kesäolympialaisissa 11. heinäkuuta Amsterdamin olympiastadionilla. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Vastakkain pelasivat Friesland ja Pohjois-Hollanti. Erotuomarina toimi C. van der Meulen
José de Aquino Pereira
José de Aquino Pereira (22. huhtikuuta 1920 – 17. marraskuuta 2011) oli brasilialainen roomalaiskatolinen piispa. Hänet vihki papiksi Gastão Liberal Pinto 3. joulukuuta 1944, ja hänet nimitettiin Douradosin hiippakunnan piispaksi 23. tammikuuta 1958. Hänet asetettiin tähän virkaan 26. toukokuuta. Piispaksi vihkiminen suoritettiin 13. huhtikuuta 1958; pääkonsekraattorina toimi Ruy Serra, jota avustivat José Carlos de Aguirre ja Agnelo Rossi.
De Aquino Pereira sai 26. maaliskuuta 1960 nimityksen Presidente Prudenten piispaksi, joksi hänet asetettiin 2. heinäkuuta. Hänet nimitettiin 6. toukokuuta ja asetettiin 4. elokuuta 1968 Rio Preton piispaksi, jona hän toimi, kunnes jäi eläkkeelle 26. helmikuuta 1997. Hän osallistui Vatikaanin toiseen kirkolliskokoukseen.
Zoey Deutch
Zoey Francis Thompson Deutch (s. 10. marraskuuta 1994) on yhdysvaltalainen näyttelijä, joka tunnetaan roolistaan Julietina televisiosarjassa "Ringer". Hän on myös esiintynyt Disney Channelin "Viiden tähden merielämää" -sarjassa.
Deutch aloitti uransa Disney Channelin komediasarjassa "Viiden tähden merielämää", jossa hän esiintyi seitsemän jakson verran. Tämän jälkeen Deutch vieraili sarjoissa "NCIS Rikostutkijat" ja "". Hän sai myös vakituisen roolin draamasarjassa "Ringer". hän on myös esiintynyt "Lumoava kirous" -elokuvassa.
Televisiotyönsä lisäksi Deutch on näytellyt elokuvissa "Hallelujah" ja "Mayor Cupcake".
Deutch syntyi Los Angelesissa vuonna 1994. Hänen äitinsä on näyttelijä Lea Thompson ja hänen isänsä ohjaaja Howard Deutch. Myös Zoeyn sisko Madelyn Deutch näyttelee.
Pilocarpus
Jaborandit ("Pilocarpus") on noin 13 lajia kattava ruutakasvisuku, johon kuuluvia lajeja tavataan luonnossa neotrooppisella alueella. Monet suvun lajeista ovat tärkeitä lääkekasveja niiden sisältämän pilokarpiini-nimisen alkaloidin vuoksi.
Antônio Agostinho Marochi
Antônio Agostinho Marochi (28. elokuuta 1925 – 28. tammikuuta 2018) oli brasilialainen roomalaiskatolinen piispa. Hänet vihittiin papiksi 6. joulukuuta 1953 ja nimitettiin Londrinan hiippakunnan vihkipiispaksi sekä Thabracan titulaaripiispaksi 27. syyskuuta 1973. Piispaksi vihkiminen seurasi 6. joulukuuta. Pääkonsekraattorina toimi Pedro Antônio Marchetti Fedalto, jota avustivat Geraldo Fernandes Bijos ja Albano Bortoletto Cavallin.
Marochi sai 2. helmikuuta 1976 nimityksen Presidente Prudenten hiippakunnan piispaksi, jona hän toimi, kunnes jäi eläkkeelle 20. helmikuuta 2002.
Stereo (kappale)
Stereo on suomalais-portugalilaisen Anna Abreun vuonna 2011 julkaistu kappale sekä hänen neljännen studioalbuminsa "Rush" kolmas single. Single julkaistiin elokuussa 2011. Kappale oli parhaimmillaan Latauslistan 24. ja radiokanavien toiseksi soitetuin kappale.
Kappaleen musiikkivideon on ohjannut Jaakko Itäaho. Se kuvattiin Raaseporin linnassa ja sen ympäristössä. Videossa nähtävät vuoristomaisemat on saatu aikaan erikoistehostein.
Sérgio Eduardo Castriani
Sérgio Eduardo Castriani (s. 31. toukokuuta 1954) on brasilialainen roomalaiskatolinen piispa. Hänet vihittiin spiritaanien papiksi 9. joulukuuta 1978 ja nimitettiin Tefén territoriaalisen prelatuurin koadjuuttoriprelaatiksi 27. toukokuuta 1998. Piispaksi vihkiminen seurasi 9. elokuuta. Pääkonsekraattorina toimi Mário Clemente Neto, jota avustivat Antônio Agostinho Marochi ja Luís Herbst.
Castrianista tuli Tefén prelaatti 19. lokakuuta 2000.
Pilocarpus jaborandi
Pilocarpus jaborandi on Etelä-Amerikassa kasvava jaborandien suvun pensas. Se on tärkeä lääkekasvi, koska sen lehdistä saadaan pilokarpiini-nimistä alkaloidia.
Pedro Antônio Marchetti Fedalto
Pedro Antônio Marchetti Fedalto (s. 11. elokuuta 1926) on brasilialainen roomalaiskatolinen arkkipiispa. Hänet vihittiin papiksi 6. joulukuuta 1953 ja nimitettiin Curitiban arkkihiippakunnan vihkipiispaksi sekä Castellum Tatroportuksen titulaaripiispaksi 30. toukokuuta 1966. Piispaksi vihkiminen seurasi 28. elokuuta. Pääkonsekraattorina toimi Sebastiano Baggio, jota avustivat Manoel da Silveira d'Elboux ja Jerônimo Mazzarotto.
Marchetti Fedalto sai 28. joulukuuta 1970 nimityksen Curitiban arkkipiispaksi, ja hänet asetettiin tähän virkaan 28. helmikuuta 1971. Hän jäi eläkkeelle 19. toukokuuta 2004.
Mamma Mia (kappale)
Mamma Mia on Benny Anderssonin, Stig Andersonin ja Björn Ulvaeusin kirjoittama, ja alun perin ruotsalaisen ABBA-yhtyeen esittämä kappale vuodelta 1975. Siitä muodostui yhtyeen järjestyksessään toinen Britannian listaykköseksi noussut singlehitti. ”Mamma Mia” julkaistiin myös yhtyeen nimialbumin avausraitana. Kappaleessa on erikoista se, että sävel on hyvin iloinen, kun taas sanoitukset ovat surulliset.
Kappaleen alussa kuultava ”tik-tak”-tyylinen ääni on peräisin marimbasta, jota soitti Benny Andersson. Hän löysi sen studiosta, testasi sitä, ja otti sen mukaan kappaleeseen, koska piti sen äänestä.
Toinen ruotsalaisyhtye, A*Teens, teki kappaleesta menestyksekkään cover-version vuonna 1999. Se nousi muun muassa Ruotsin listaykköseksi sekä Britannian top 20:een.
”Mamma Mia” ilmestyi ensimmäisen kerran 21. huhtikuuta 1975 studioalbumilla "ABBA". Singlenä kappaletta ei olisi koskaan julkaistu ilman yhtyeen Australian levy-yhtiön, RCA Recordsin, painostusta. Kappaleen musiikkivideo esitettiin paikallisessa "Countdown"-ohjelmassa 10. elokuuta 1975, ja se sai aikaan kirjeryöpyn, joissa vaadittiin sen esittämistä uudelleen. Ihmiset halusivat ostaa kappaleen, mutta Polar Music oli valinnut albumin singlejulkaisuksi kappaleen ”SOS”, ja kieltäytyi aluksi ehdoitta RCA:n vaatimuksista julkaista ”Mamma Mia” singlenä yksin Australiassa. ABBAn managerin Stig Andersonin mukaan syynä tähän oli se, että RCA oli jo ennestään julkaissut Australiassa paljon ABBAn singlejä, jolloin yhtye sekä manageri Anderson kokivat, että heitä yritettiin riistää.
Lopulta RCA sai tahtonsa läpi, ja ”Mamma Mia” -single ilmestyi. ABBA oli tehnyt kappaleesta videon, ja siten ymmärtänyt kappaleen hittipotentiaalin, joten se ajatteli, että olisi typerää kieltäytyä itsepintaisesti sen julkaisemisesta. Ratkaisu osoittautui oikeaksi, sillä ”Mamma Mia” nousi Australian listaykköseksi kymmenen viikon ajaksi.Palm 2008: 189. ABBAn Britannian levy-yhtiö Epic Records ei ollut enää juurikaan kiinnostunut yhtyeestä, kunnes menestys Australiassa sai sen muuttamaan mielensä. ”Mamma Miasta” muodostui ABBAn toinen ykköshitti Britanniassa, kun se nousi listan kärkeen tammikuussa 1976. Se oli kärjessä kahden viikon ajan. Siitä tuli listaykkönen myös Sveitsissä (2 viikkoa), Länsi-Saksassa ja Irlannissa.
Suurimmassa osassa singlepainoksista B-puolella julkaistiin instrumentaali ”Intermezzo No. 1”. Poikkeuksena Japanin-painoksessa B-puolella oli ”People Need Love”, Yhdysvalloissa ”Tropical Loveland” ja Australiassa ”Hey, Hey Helen”.
Vuonna 2008 ”Mamma Mia” palasi Britannian listalle uusintajulkaisuna. Se oli parhaimmillaan sijalla 56.
1975 ja 1976
2008 ja 2009
A-puoli
B-puoli
Ruotsalaisen A*Teens-yhtyeen versio ”Mamma Miasta” oli suuri hitti Euroopassa vuonna 1999. Se oli listaykkönen Ruotsissa ja ylsi Britanniassa top 20:een. Kaikkiaan se pääsi top 20:een ainakin kymmenessä Euroopan maassa, mukaan lukien Norjassa kolmanneksi ja Suomessa 14:nneksi.
Single
CD Maxi
Kalabarpavut
Kalabarpavut ("Physostigma") on hernekasvisuku. Sukuun kuuluva kalabarpapu on tärkeä lääkekasvi, koska sen siemenistä saadaan fysostigmiini-nimistä alkaloidia.
Kalabarpapu
Kalabarpapu ("Physostigma venenosum") on trooppisessa Länsi-Afrikassa kasvava "Physostigma"-suvun puu. Siemenissä, joita samaten nimitetään kalabarpavuiksi, on fysostigmiini-nimistä alkaloidia, minkä vuoksi kalabarpapu on tärkeä lääkekasvi.
Kalabarpapuja käytettiin Calabarin noitaoikeudenkäynneissä, ja yli sadan syytetyn todettiin kuolleen vuodessa kalabaruutteen nauttimisesta.
Leibnizin sääntö
Leibnizin sääntö tarkoittaa jompaakumpaa seuraavista:
Štefan Vrablec
Štefan Vrablec (21. tammikuuta 1925 Závod, Tšekkoslovakia – 1. syyskuuta 2017 Nitra, Slovakia) oli slovakialainen roomalaiskatolinen piispa. Hänet vihittiin papiksi 23. joulukuuta 1950 ja nimitettiin Bratislava-Trnavan arkkihiippakunnan vihkipiispaksi sekä Thasbaltan titulaaripiispaksi 19. kesäkuuta 1998. Piispaksi vihkiminen seurasi 26. heinäkuuta. Pääkonsekraattorina toimi Ján Chryzostom Korec, jota avustivat Ján Sokol ja Luigi Dossena.
Vrablec jäi eläkkeelle 2. huhtikuuta 2004.
Leibnizin yleinen sääntö
Leibnizin yleinen sääntö kuuluu differentiaali- ja integraalilaskentaan ja se yleistää tulosäännön. Se on nimetty kehittäjänsä Gottfried Leibnizin mukaan.
Léon Hégelé
Léon Hégelé (30. tammikuuta 1925 Montreux-Vieux – 11. helmikuuta 2014 Sierentz) oli ranskalainen roomalaiskatolinen piispa. Hänet vihittiin papiksi Strasbourgiin 8. huhtikuuta 1950 ja nimitettiin Strasbourgin vihkipiispaksi sekä Utican titulaaripiispaksi 9. syyskuuta 1985. Piispaksi vihkiminen seurasi 10. marraskuuta. Pääkonsekraattorina toimi Charles Amarin Brand, jota avustivat Léon-Arthur-Auguste Elchinger ja Joseph Candolfi.
Hégelé jäi eläkkeelle 18. joulukuuta 2000.
Syklosariini
Syklosariini on organofosfaatteihin kuuluva, äärimmäisen voimakas hermokaasu. Se on sariinia huomattavasti myrkyllisempi: sariinin LD 70 kg painoiselle ihmiselle on 5 mg, mutta syklosariinilla se on 1,2 mg. Syklosariini on luokiteltu joukkotuhoaseeksi.
Syklosariini vaikuttaa estämällä koliiniesteraasi-entsyymien toiminnan, jolloin asetyylikoliini ei hajoa ja kolinerginen järjestelmä yliaktivoituu. Tästä seuraa yleensä nopeasti kuolema.
Syklosariinin kemiallinen kaava on CHFOP, moolimassa 180,157 g/mol ja CAS-numero 329-99-7.
František Tondra
František Tondra (4. kesäkuuta 1936 – 3. toukokuuta 2012) oli slovakialainen roomalaiskatolinen piispa. Hänet vihittiin papiksi Spišin hiippakuntaan 1. heinäkuuta 1962 ja nimitettiin sen piispaksi 26. heinäkuuta 1989. Piispaksi vihkiminen seurasi 9. syyskuuta. Pääkonsekraattorina toimi Jozef Tomko, jota avustivat Francesco Colasuonno ja Ján Sokol.
Tondra jäi eläkkeelle 4. elokuuta 2011.
Vicente Mejía Colindres
Vicente Mejia Colindres (1878–1966) oli hondurasilainen poliitikko, joka toimi maansa presidenttinä lyhyesti vuonna 1919 ja uudelleen vuosina 1929–1933. Hän edusti liberaalipuoluetta ja toimi ennen presidenttiyttään sisäministerinä (1909–1911) ja ulkoministerinä (1919–1921).
Mejía Colindres ilmaisi paheksuntansa Yhdysvalloille, kun se puuttui Nicaraguan asioihin. Amerikkalaiset raportoivat tämän jälkeen hänen olevan ”sosialisti, jota tukee lähellä kommunismia oleva nuori ikäluokka”. Mejía Colindresin presidenttikausi osui samaan aikaan maailmanlaajuisen talouslaman kanssa. Vuoden 1932 vaalit voitti hänen vastaehdokkaansa, Kansallispuolueen Tiburcio Carías Andino, jolla oli myös United Fruit Companyn tuki. Vuonna 1935 Mejía Colindres lähti vapaaehtoiseen maanpakoon.
Papu (täsmennyssivu)
Papu voi tarkoittaa seuraavia kasveja tai niiden siemeniä:
Barbara Smoker
Barbara Smoker (s. 1923 Lontoo) on brittiläinen humanistiaktivisti ja vapaa-ajattelun puolestapuhuja.
Stanislav Stolárik
Stanislav Stolárik (s. 27. helmikuuta 1955) on slovakialainen roomalaiskatolinen piispa. Hänet vihittiin papiksi 11. kesäkuuta 1978 ja nimitettiin Košicen arkkihiippakunnan vihkipiispaksi sekä Barican titulaaripiispaksi 26. helmikuuta 2004. Piispaksi vihkiminen suoritettiin 20. maaliskuuta. Pääkonsekraattorina toimi Alojz Tkáč, jota avustivat Jozef Tomko ja Henryk Józef Nowacki.
Honken Trophy
Honken Trophy () on Ruotsin jääkiekkoilun palkinto, joka jaetaan vuosittain SHL:n parhaalle maalivahdille. Se on nimetty maalivahtilegenda Leif "Honken" Holmqvistin mukaan ja sitä on jaettu kaudesta 2001–2002 lähtien.
Władysław Bobowski
Władysław Bobowski (s. 19. maaliskuuta 1932) on puolalainen roomalaiskatolinen piispa. Hänet vihki papiksi Tarnówin hiippakuntaan Karol Pękala 23. kesäkuuta 1957. Hänet nimitettiin Tarnówin vihkipiispaksi ja Abernethian titulaaripiispaksi 23. joulukuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Jerzy Karol Ablewicz, jota avustivat Piotr Bednarczyk ja Józef Gucwa.
Bobowski jäi eläkkeelle 20. lokakuuta 2009.